Gebruik vars vye in drie watertandlekker geregte
JY LEES NOU Gebruik vars vye in drie watertandlekker geregte
Tuis / Wenresepte / Slaai
07 Maart 2014
Met dié dat vye nou in seisoen is, kan jy dit gerus op verskeie maniere gebruik. Dis lekker vir inlê, maar kan ook hemels proe in 'n slaai of saam met talle vleissoorte. Hier is drie moontlike geregte waarvan jou gaste skaars genoeg sal kan kry
1. Gebakte bloukaas-vye: Sny 'n kruisie aan die bokant van 'n paar vye, druk oop, krummel 'n bietjie bloukaas oor, bedrup met heuning en rooster in die oond tot die kaas gesmelt is. Sit voor as 'n bygereg of saam met 'n kaasbord.
2. Vyepoeding: Maak 'n eenvoudige vanielje-bokskoekmengsel aan. Giet in 'n tertbak, pak gehalveerde, vars vye bo-op en bak volgens die aanwysings op die pakkie. Sit voor saam met roomys en gekapte okkerneute.
3. Spek en vye slaai: Sny 'n paar vars vye in kwarte. Braai 'n pakkie spekrepies tot lekker bros en skeur in stukkies. Versprei slaaiblare op 'n plat slaaibord, pak die vye, skyfies camembert of brie op die slaaiblare en sprinkel die spekstukkies oor. Sit voor saam met 'n soeterige slaaisous.